Številka: 015-04-12/03

Datum: 21. 11. 2016

**MESTNEMU SVETU**

**MESTNE OBČINE PTUJ**

Zadeva**: Osnutek (predlog) Odloka o spremembah in dopolnitvah Odloka o ustanovitvi proračunskega sklada – skrajšani postopek**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. in 89. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo in sprejemosnutek (predlog) Odloka o spremembah in dopolnitvah Odloka o ustanovitvi proračunskega sklada po skrajšanem postopku.

 **Miran SENČAR,**

 **župan Mestne občine Ptuj**

**Priloge:**

* osnutek (predlog) odloka z obrazložitvijo,
* Odlok o ustanovitvi proračunskega sklada (Uradni vestnik Mestne občine Ptuj, št. 10/03).

**OSNUTEK (PREDLOG)**

**DECEMBER 2016**

Na podlagi 56. člena Zakona o javnih financah (Uradni list RS, št. 11/11 - uradno prečiščeno besedilo, 14/13 - popr., 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A, 14/15 - ZIPRS1415-D, 55/15 - ZFisP in 96/15) in 12. člena [Statuta Mestne občine Ptuj](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77) (Uradni vestnik Mestne občine Ptuj, št. 9/07), je Mestni svet Mestne občine Ptuj na \_\_\_\_ seji, dne \_\_\_\_\_\_, sprejel

**ODLOK**

**o spremembah in dopolnitvah Odloka o ustanovitvi proračunskega sklada**

1. **člen**

V Odloku o ustanovitvi proračunskega sklada (Uradni vestnik Mestne občine Ptuj, št. 10/03; v nadaljevanju: odlok)se besedilo 2. člena spremeni tako, da glasi:

»Proračunski sklad se ustanovi z namenom, da se na posebnem evidenčnem računu proračuna ločeno zbirajo sredstva za:

* investicije, investicijsko vzdrževanje in obratovanje Centra za ravnanje z odpadki Gajke v Spuhlji (v nadaljevanju: CERO Gajke),
* izgradnjo zbirnih centrov,
* subvencijo stroškov uporabe javne infrastrukture za izvajanje gospodarskih javnih služb,
* zapiranje odlagališča CERO Gajke,
* izvedbo ukrepov varstva okolja po zaprtju za obdobje najmanj 30 let na odlagališču CERO Gajke,
* za realizacijo pogodbe št. 352-06-4/98-503 z dne 23. 10. 2002, sklenjeno med Mestno občino Ptuj in Mestno četrtjo Jezero, s pripadajočimi dopolnitvami,
* izvedbo ukrepov varstva okolja na zaprtem odlagališču Brstje za obdobje 30 let in
* izvedbo ostalih nepredvidenih nalog skladno z zakonodajo RS in EU.«.
1. **člen**

Besedilo 3. člena se spremeni tako, da glasi:

»Proračunski sklad se financira iz:

* proračunskih sredstev, ki jih Mestna občina Ptuj zagotavlja v proračunu za namen iz 2. člena tega odloka,
* namenskih prejemkov proračuna (okoljske dajatve za onesnaževanje okolja zaradi odlaganja odpadkov; najemnin; finančnega jamstva in drugih prihodkov proračunskega sklada),
* namenskih prejemkov občin sofinancerk,
* namenskih prejemkov državnega proračuna in sredstev EU,
* prejemkov od upravljanja s prostimi denarnimi sredstvi proračunskega sklada,
* iz drugih virov.«.
1. **člen**

Besedilo 7. člena se spremeni tako, da glasi:

»Proračunski sklad se ustanovi za obdobje izvajanja nalog iz 2. člena tega odloka.«.

1. **člen**

Ta odlok prične veljati petnajsti dan po objavi v Uradnem vest­niku Mestne občine Ptuj.

Številka: 015-04-12/03

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_

**OBRAZLOŽITEV**

Mestna občina Ptuj je na 10. redni seji, z dne 29. 9. 2003, sprejela Odlok o ustanovitvi proračunskega sklada (Uradni vestnik Mestne občine Ptuj, št. 10/03).

Proračunski sklad smo dopolniti z dodatnim virom »t.i. finančnim jamstvom«, s katerim se bo financiralo zapiranje odlagališča in izvedba ukrepov varstva okolja po zaprtju za obdobje najmanj 30 let na odlagališču CERO Gajke. Hkrati pa smo prav tako podrobneje opredelili vsebino 2. in 3. člena omenjenega odloka, kjer smo podrobneje opredelili vsebino za izgradnjo CERO Gajke, skladno s pogodbami, ki jih je sklenila Mestna občina Ptuj.

Navedene spremembe spreminjajo in dopolnjujejo obstoječ predpis v manjši meri, zato na podlagi navedenega in v skladu z 89. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam sprejem osnutek (predlog) Odloka o spremembah in dopolnitvah Odloka o ustanovitvi proračunskega sklada po skrajšanem postopku.

Pripravila:

Aleš Lešnik

Alenka Korpar

|  |  |
| --- | --- |
|  | **Miran Senčar****župan Mestne občine Ptuj** |